Живко Лазаров
На Дани

chitanka.info

Сложи си огърлицата на любовта

и обиците, с юбилейна дързост!

Пръстените, дар за добрина

и гривни на приятелска обвързаност.

Пременена в празнична жена,

в косите ти прикрити са годините.

Отлетели като на шега,

безжалостно, но смислено отминали.

Вземи скиптъра на нежната „Византия“

и жезъла на майчиния подвиг!

Сложи си материнска мантия,

огледало на синовна обич!

В тази твоя вечер, късноесенна,

срещай юбилейни свити!

Душата ти с обич е примесена

и безкрайна добрина за всички!

26 октомври 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.